|  |
| --- |
| grb_rh_3_jednobojni-dopis |
| **REPUBLIKA HRVATSKA** |
| **MINISTARSTVO PRAVOSUĐA I UPRAVE** |

Sukladno članku 4. Uredbe o raspisivanju i provedbi javnog natječaja i internog oglasa u državnoj službi („Narodne novine“, broj 78/17 i 89/19), a vezano uz raspisani Javni natječaj KLASA: 112-01/23-01/51, objavljen u Narodnim novinama broj 14/23 od 8. veljače 2023., objavljuje se

**OPIS POSLOVA RADNOG MJESTA, PODACI O PLAĆI, SADRŽAJU I NAČINU TESTIRANJA TE PRAVNI I DRUGI IZVORI ZA PRIPREMANJE KANDIDATA ZA TESTIRANJE**

**NAPOMENA:** Na službenoj web stranici Ministarstva pravosuđa i uprave <https://mpu.gov.hr/> objavit će se mjesto i vrijeme održavanja testiranja najmanje pet dana prije dana određenog za testiranje.

***Opis poslova radnog mjesta***

**UPRAVA ZA ZATVORSKI SUSTAV I PROBACIJU**

**ZATVOR U PULI-POLA**

**Odjel upravnih poslova**

1. **voditelj Odjela** – 1 izvršitelj/ica

* organizira, usklađuje i nadzire rad Odjela;
* obavlja najsloženije upravno-pravne poslove, kadrovske poslove, upravlja ljudskim resursima;
* obavlja poslove osiguravanja uvjeta smještaja, opreme i stručne pravne pomoći zatvorenicima te ostale poslove koji omogućuju upravljanje zatvorom;
* izrađuje nacrte općih i pojedinačnih pravnih akata iz nadležnosti upravitelja;
* ažurno prati zakonske propise i brine da se isti implementiraju u rad svih Odjela;
* neposredno rješava pritužbe zatvorenika u odnosu na osiguravanje zajamčenih prava;
* vodi stegovne postupke protiv zatvorenika;
* obavlja poslove u svezi s javnom nabavom kao i poslove organiziranja te nadzora provođenja arhive, propisane evidencije o arhivskoj i registraturnoj građi;
* sudjeluje u radu Savjetodavnog vijeća i drugih stručnih tijela;
* obavlja i druge poslove po nalogu nadređenih.

***Podaci o plaći***

Na temelju članka 108. Zakona o državnim službenicima i namještenicima („Narodne novine“, broj 27/01), a u vezi s člankom 144. stavkom 2. Zakona o državnim službenicima („Narodne novine”, broj 92/05, 142/06, 77/07, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske, 61/17, 70/19, 98/19 i 141/22), plaću radnog mjesta čini umnožak koeficijenta složenosti poslova radnog mjesta i osnovice za izračun plaće, uvećan za 0,5% za svaku navršenu godinu radnog staža.

Osnovica za izračun plaće državnih službenika i namještenika utvrđena je Dodatkom I. Kolektivnom ugovoru za državne službenike i namještenike („Narodne novine“, broj 127/22 ) te od 1. listopada 2022. godine, iznosi 6.663,47 kuna bruto.

Koeficijenti složenosti poslova radnog mjesta iz Javnog natječaja je 1,814, sukladno Uredbi o nazivima radnih mjesta i koeficijentima složenosti poslova u državnoj službi („Narodne novine“, br. 37/01, 38/01, 71/01, 89/0, 112/01, 7/02, 17/03, 197/03, 21/04, 25/04, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18, 73/19, 79/19, 63/21 i 13/22), na temelju članka 144. Zakona o državnim službenicima („Narodne novine“, br. 92/05, 107/07, 27/08, 49/11, 150/11, 34/12, 49/12 - pročišćeni tekst, 37/13, 38/13, 1/15, 138/15 - Odluka i Rješenje Ustavnog suda RH, 61/17, 70/19, 98/19 i 141/22).

Dodatak na osnovnu plaću iznosi 5%, a utvrđen je člankom 8. Uredbe o poslovima i posebnim uvjetima rada u državnoj službi („Narodne novine“ broj: 74/02, 58/08, 119/11, 33/13, 65/15, 2/17 i 63/21).

***Sadržaj i način testiranja i pravni izvori za pripremanje kandidata za testiranje:***

**Testiranje se provodi u dvije faze, nakon kojih slijedi razgovor (intervju) s Komisijom za provedbu javnog natječaja.**

**Prva faza testiranja -**  sastoji se od provjere znanja, sposobnosti i vještina bitnih za obavljanje poslova radnog mjesta za koje se je kandidat/kinja prijavio/la - pismena provjera

Pitanja kojima se testira provjera znanja, sposobnosti i vještina bitnih za obavljanje poslova radnog mjesta za koje je raspisan javni natječaj temelje se na sljedećim pravnim izvorima:

1. Zakon o državnim službenicima („Narodne novine“, broj 92/05, 107/07, 27/08, 49/11, 150/11, 34/12, 49/12 - pročišćeni tekst, 37/13, 38/13, 1/15, 138/15 - Odluka i Rješenje Ustavnog suda RH, 61/17, 70/19, 98/19 i 141/22)
2. Kolektivni ugovor za državne službenike i namještenike („Narodne novine“, broj 56/22 i 127/22)
3. Zakon o općem upravnom postupku („Narodne novine“, broj 47/09 i 110/21)
4. Zakon o izvršavanju kazne zatvora („Narodne novine“, broj 14/21)

**Druga faza testiranja -** sastoji se od provjere znanja rada na računalu

Svaki dio provjere znanja, sposobnosti i vještina vrednuje se bodovima od 0 do 10. Smatra se da je kandidat/kinja zadovoljio na provedenoj provjeri znanja, sposobnosti i vještina, ako je za svaki dio provedene provjere dobio najmanje 5 bodova. Kandidat/kinja koji/a ne zadovolji na provedenoj provjeri, odnosno dijelu provedene provjere, ne može sudjelovati u daljnjem postupku.

Komisija u **razgovoru (intervju)** s kandidatima/kinjama utvrđuje znanja, sposobnosti i vještine, interese, profesionalne ciljeve i motivaciju kandidata/kinja za rad u državnoj službi te rezultate ostvarene u njihovu dosadašnjem radu.

Rezultati razgovora (intervjua) vrednuju se bodovima od 0 do 10. Smatra se da je kandidat/kinja zadovoljio na intervjuu ako je dobio najmanje 5 bodova.

Nakon provedenog razgovora (intervjua) Komisija utvrđuje rang-listu kandidata prema ukupnom broju bodova ostvarenih na testiranju i razgovoru (intervjuu).